রাষ্ট্রপুঞ্জের বৈঠক থেকে পেহেলগাম কাণ্ড নিয়ে পাকিস্তানকে দেওয়া হল কড়া বার্তা

ওয়েব ডেস্ক: রাষ্ট্রপুঞ্জ নিরাপত্তা পরিষদের বৈঠক থেকে, পাকিস্তানের বিরুদ্ধে কড়া প্রশ্ন তোলা হল। পেহেলগাম কাণ্ড নিয়ে উত্তাল ভারত পাকিস্তানের দ্বিপাক্ষিক রাজনৈতিক সম্পর্ক। ফুঁসছে ভারতবাসীরা। পাশাপাশি, ঘটনায় পাকিস্তানের বিরুদ্ধে কঠোর প্রশ্ন তোলা হয় রাষ্ট্রপুঞ্জ নিরাপত্তা (UN Security Council ) পরিষদের বৈঠক থেকে। কারণ এই জঙ্গি হামলায় নাম জড়িয়েছে লস্কর – ই – তৈবার জঙ্গি গোষ্ঠীর। আর সেই আবহেই এবার রাষ্ট্রপুঞ্জের নিরাপত্তা পরিষদের বৈঠক থেকে পাকিস্তানকে করা হল পেহেলগাম কাণ্ড নিয়ে কড়া প্রশ্ন।

রাষ্ট্রপুঞ্জের নিরাপত্তা পরিষদের বৈঠক থেকে বলা হয়েছে, পেহেলগাম জঙ্গি হামলায় পাকিস্তানকে দায় স্বীকার করতে হবে। পাশাপাশি, পাকিস্তানের জবাবদেহের প্রয়োজনীয়তা আছে বলে রাষ্ট্রপুঞ্জ নিরাপত্তা পরিষদের বৈঠক থেকে মন্তব্য করেন সকলেই। খবর, পিটিআই সূত্রে। সূত্র মারফত খবর, ‘ রাষ্ট্রপুঞ্জের নিরাপত্তা পরিষদের বৈঠক থেকে সকল সদস্য দেশ পাকিস্তানের বিরুদ্ধে কঠোর প্রশ্ন উৎক্ষেপন করা হয়। আর পাকিস্তানকে ভারতের সঙ্গে দ্বিপাক্ষিক সমস্যাগুলির সমাধান করার পরামর্শ দেওয়া হয়েছে’।

আরও পড়ুন: ভারতের পর বিদেশের একাধিক বিমান সংস্থা পাকিস্তানের আকাশসীমা এড়াচ্ছে…

আলোচনায়, রাষ্ট্রপুঞ্জের নিরাপত্তা পরিষদের সদস্যরা ভারত ও পাকিস্তানের মধ্যে ক্রমবর্ধমান উত্তেজনা নিয়ে আলোচনা করে এবং বেশ কয়েকজন রাষ্ট্রদূত উত্তেজনা কমানোর আহ্বানও জানান। পাকিস্তান, রাষ্ট্রপুঞ্জে নিরাপত্তা পরিষদের একটি অস্থায়ী দেশ। আর আজ রাষ্ট্রপুঞ্জে নিরাপত্তা পরিষদের মূল আলোচনার বিষয়বস্তু ছিল ভারত পাকিস্তানের দ্বিপাক্ষিক রাজনৈতিক সম্পর্ক। যেখানে পাকিস্তানকেই পুরোপুরি ভাবে দোষারোপ করা হয়েছে রাষ্ট্রপুঞ্জের বৈঠক থেকে।

অন্য খবর দেখুন